Car. 
de Martius Lectori salutem! 
Cum Spixio viro nobis amicissimo per Brasiliam iter facientibus imprimis necessa¬ 
rium nobis visum est, varia naturae miracula in illis terris exuberantia aequis ocu¬ 
lis perlustrare, eo consilio, ut reduces omnium Brasiliae rerum naturalium univer¬ 
sam quasi imaginem exhibere, et quid ferat ilia tellus, quid ferre recuset quibusve 
formis polleat accurate enarrare possemus. Cui quidem negotio summa nobis cura 
et 5 ut ita dicam, improbus labor eo diligentius fuit adhibendus, quod Brasilia tunc 
temporis fere inaccessa paucis hominibus Europaeis cognita jacebat. Itaque vel iis 
animalculis, quae Insectorum s. Articulatorum nomine nuncupantur, ibique et mul¬ 
titudine et eximia formarum varietate colorumque splendore atque mirabili diversa¬ 
rum metamorphoseon ordine naturae scrutatores aeque delectant atque exercent, 
animum advertimus. Quorum quidem colligendorum eo frequentior data nobis fuit 
occasio, quo major illorum copia in Brasilia est, quorum alia per humum repunt, 
alia denso agmine per aquas natant, aut pellucidum aerem pervolitant, tum colo¬ 
rum varietate tum gemmeo quasi nitore oculos allicientia, alia, levis et protervus 
popellus, per arborum folia et balsameos flores vagantur, unde viatorum aures 
rauco atque unisono cantu obtundunt, 
Sed regiones illas nobis obeuntibus ea difficultas oborta est, quod in tanta 
tamque varia naturae ubertate, qua Brasiliam plurimis orbis terrarum plagis ante¬ 
cellere nunc satis notum est, omnia, quae nobis se obtulissent, non solum colligendi 
sed rite etiam perscrutandi saepe otium deesset. Nihilo tamen secius ex omnibus 
Brasiliae provinciis, quas inde a tropico Capricorni usque ad lineam Aequatoris et 
